A program egy mozis cég működését próbálja szimulálni, több mozi épülettel, termekkel, filmekkel, előadásokkal, foglalásokkal, stb. A mozikat működtető vállalat szeretné tesztelni céges (bevételek) és felhasználói (regisztráció, időpontfoglalás) oldalról is a felület működését.

Az indítást követően a Bejelentkezés képernyőjén meg kell adni az Emailt és a Jelszót. Regex segítségével érhető el, hogy csak a helyes inputokat követően engedjen tovább a program (a jelszómezőnél beírt szöveg ki van csillagozva). A jobb felső sarokban lévő X-re kattintva a megerősítést követően ki lehet lépni a programból. A bejelentkezéshez szükséges adatok a továbbiak:

* Email: cfmanagement@cinemaflix.hu
* Jelszó: CFlogin2020
* A FastLogin gombbal instant bejelentkezhetünk, ha nem szeretnénk megadni az adatokat

A Főmenüből kiindulva a Személyeket és a Foglalásokat menedzselhetjük, illetve megnézhetjük a vállalat Bevételeit is.

A Személyek/Regisztrációk-ra kattintva kiírhatjuk egy CSV fájlba az eddig regisztráltakat, lementhetjük az adatokat, vagy a Regisztráció segítségével új elemet vihetünk fel a táblába. A Regisztrációs ablakban Regex-szel lehet bevinni az adatokat.

* Név: betűkarakterek + szóköz + betűkarakterek
* Telefonszám formátuma: 20/30/70 + 7 szám
* A második Email textboxnál pontosan ugyanazt az emailt kell megadni, amit az előző textboxban
* Jelszó: kicsillagozva
* Jelszó ismét: ugyan annak kell lennie, mint a Jelszónak
* El kell fogadni a feltételeket, másképp nem engedi a regisztráció megvalósulását

A Foglalásoknál a jobb alsó sarokban lehet látni az előadástípusok árait és a „Film info”-ra kattintva lehet megnézni az kiválasztott filmek tulajdonságait. Alul látható az Előadás segédlet, ahonnan ki kell nézni a megfelelő előadásazonosítot a foglaláshoz (továbbá tájékoztat az adott előadás tulajdonságairól). Fentebb a Személyeket és az Előadásokat is szűrhetjük. Egy Személy kiválasztásánál megnézhetjük a hozzá kapcsolódó eddigi Foglalásokat, és akár le is törölhetjük, vagy menthetjük az eddigi összes foglalást. Foglalásnál szükséges a Személy nevének, az Előadás azonosítójának és a venni kívánt Jegyek számának kiválasztása, aminek hatására a Foglalás értéke dinamikusan változik a textboxban (az Előadástípus ára textbox a kiválasztott előadás egy darab jegyének árát mutatja). Ezt befolyásolja még a Kedvezmény checkbox, amit bejelölve a Foglalás értéke csökken (jegy darab \* 500)-zal. A Foglalás dátumánál kód segítségével nézhető meg a pontos idő, de mivel a kiválasztás „időbe telhet”, ezért a textbox mellett lévő Frissítés gomb újra megadja a pontos időt. Ha a feltételek elfogadása nélkül foglalnánk, akkor egy üzenet figyelmeztet, anélkül nem véglegesíthető a foglalás. A Foglalás gombra kattintva a kiválasztott előadás bekerül a az adott személy foglalásaihoz.

A Bevételek menüpontnál egy mozit kiválasztva lehet látni annak foglalásszámát, bevételét, átlagos bevételét, a mozihoz köthető foglalásokat és a termeinek bevételét (kördiagramon is). Alul láthatóak a mozilánc statikus adatai.